Scrisoare de intentie

Subsemnatul Dorin Vancea imi exprim, pe aceasta cale, intentia de a candida pentru functia de presedinte al Sectiunii de Cancer Bronhopulmonar a Societății Române de Pneumologie.

In cadrul Societății Române de Pneumologie am avut onoarea de a fi vicepresedinte al Sectiunii de Bronhologie de la infiintare pana in anul 2013 iar din 2013 presedinte al Sectiunii de Cancer Bronhopulmonar. Ca membru al board-ului SRP, am avut ocazia sa ma implic mai mult in promovarea actiunilor societatii si activitatea acesteia, chiar si prin paticiparea la organizarea unor manifestari stiintifice. De-a lungul carierei, am acordat o importanta deosebita evolutiei mele profesionale. La manifestarile stiintifice la care am luat parte, m-am implicat activ din punct de vedere stiintific prin prezentarea unor lucrari de actualitate in domeniul pneumologiei, precum si in sustinerea profesionala a tinerilor pneumologi prin cursurile postuniversitare, pregatirea rezidentilor, articole si carti publicate.

Avand in vedere si experienta pe care am dobandit-o in managementul serviciilor de sanatate, atat ca sef de sectie cat si ca manager de spital, consider ca as putea fi un candidat eligibil pentru functia de presedinte al Sectiunii de Cancer Bronhopulmonar.

Ca obiective pentru viitor imi propun ca in continuare sa particip la toate activitatile SRP, sa sustin initiativele stiintifice si profesionale pe diferite tematici prin organizarea cursurilor si workshopurilor cu accent pe cele din cadrul Sectiunilor de Cancer Bronhopulmonar si Bronhologie.

Experienta mea, spiritul organizator, calitatile decizionale si interesul pentru dezvoltarea mea continua pot contribui la obtinerea unor rezultate pozitive prin implementarea tuturor activitatilor SRP.

Mai multe detalii cu privire la activitatea mea profesionala sunt cuprinse în CV-ul anexat prezentei scrisori.

Va multumesc anticipat pentru interesul pe care-l veti acorda candidaturii mele,

Cu deosebit respect,

Dr. Dorin Vancea Timisoara, 26.02.2015